[ΑΠΟΣΠΑΣΜΑ]

Πρακτικό της Ετήσιας Τακτικής Γενικής Συνέλευσης Των Μετόχων της Ανώνυμης εταιρίας

«Ε. ΠΑΪΡΗΣ Ανώνυμος Βιομηχανική και Εμπορική Εταιρία Πλαστικών»

Αριθ. Γ.Ε.ΜΗ. 121724607000

Της 2ης Ιουλίου 2021

Στον Ασπρόπυργο Αττικής, σήμερα την 2η Ιουλίου 2021, ημέρα Παρασκευή και ώρα 11:00 π.μ. στα γραφεία στην έδρα της ανώνυμης εταιρίας με την επωνυμία «Ε. ΠΑΪΡΗΣ ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΠΛΑΣΤΙΚΩΝ» και το διακριτικό τίτλο «Ε. ΠΑΙΡΗΣ Α.Β.Ε.Ε.», με Α.Φ.Μ. 094046874 και αριθ. Γ.Ε.ΜΗ. 121724607000 (εφεξής η «Εταιρία»), τα οποία βρίσκονται στον Ασπρόπυργο Αττικής, θέση Γκορυτσά, Τ.Κ. 19300, συνήλθαν οι κ.κ. Μέτοχοι της Εταιρίας στην Ετήσια Τακτική Γενική Συνέλευση μετά την από 11.06.2021 απόφαση και την από 11.06.2021 πρόσκληση του Διοικητικού Συμβουλίου της Εταιρίας, σύμφωνα με το Νόμο και το Καταστατικό της.

Τη θέση του προσωρινού Προέδρου της παρούσας Γενικής Συνέλευσης κατέλαβε η αναπληρωτής του προέδρου του Διοικητικού Συμβουλίου της Εταιρίας, κ. Δωρίς Παϊρη, η οποία προσέλαβε προσωρινή Γραμματέα την κ. Σοφία Χριστοπούλου.

Η Πρόεδρος ζήτησε από την προσωρινή Γραμματέα να ελέγξει την τήρηση όλων των διατυπώσεων που προβλέπονται από το Νόμο και το Καταστατικό για τη σύγκληση της παρούσης Τακτικής Γενικής Συνέλευσης των μετόχων.

Διαπιστώθηκαν έτσι τα εξής:

Αρχικά, η πρόσκληση της παρούσας Τακτικής Γενικής Συνέλευσης έχει ως ακολούθως:

[ΣΤΟ ΣΗΜΕΙΟ ΑΥΤΟ ΣΤΟ ΠΛΗΡΕΣ ΠΡΑΚΤΙΚΟ ΠΑΡΕΜΒΑΛΛΕΤΑΙ Η ΠΡΟΣΚΛΗΣΗ]

Η Εταιρία, επομένως, μέσω της εν λόγω πρόσκλησής της παρείχε στους κ.κ. Μετόχους όλες τις απαιτούμενες πληροφορίες σύμφωνα με τα άρθρα 121 παρ. 4, 124 παρ. 6 και 128 Ν. 4548/2018˙ συγκεκριμένα η πρόσκληση είχε δημοσιευτεί την 11.06.2021 τόσο στο Γ.Ε.ΜΗ., ως προκύπτει από τη με αριθ. πρωτ. 2388619 ανακοίνωση αυτού, όσο και στην ιστοσελίδα της Εταιρίας ([www.pairis.gr](http://www.pairis.gr)) και στην ιστοσελίδα του Χρηματιστηρίου Αθηνών, σύμφωνα με το νόμο και το Καταστατικό αυτής, ενώ παράλληλα διαθέσιμα σε ηλεκτρονική μορφή στην ως άνω ιστοσελίδα της Εταιρίας και έγχαρτα στα γραφεία της, ήταν επίσης οι χρηματοοικονομικές καταστάσεις της Εταιρίας, ως δημοσιεύθηκαν στην Ετήσια Οικονομική Έκθεση του 2020, τα σχέδια των αποφάσεων της Τακτικής Γενικής Συνέλευσης, το έντυπο του διορισμού / ανάκλησης αντιπροσώπου, ο συνολικός αριθμός των μετοχών, τα δικαιώματα μειοψηφίας των κ.κ. Μετόχων, το σχέδιο της Έκθεσης Αποδοχών της Εταιρίας, η Έκθεση Πεπραγμένων της Επιτροπής Ελέγχου, το σχέδιο της αναθεωρημένης Πολιτικής Αποδοχών μετά της σχετικής έκθεσης του Διοικητικού Συμβουλίου, η Πολιτική Καταλληλότητας των μελών του Διοικητικού Συμβουλίου, τα βιογραφικά σημειώματα των υποψήφιων μελών του Διοικητικού Συμβουλίου και της Επιτροπής Ελέγχου και η εισήγηση του Διοικητικού Συμβουλίου, κατ’ άρθρο 18 παρ. 1 Ν. 4548/2018.

Σαράντα οκτώ (48) ώρες πριν την παρούσα Τακτική Γενική Συνέλευση, τοιχοκολλήθηκε σε εμφανή θέση των γραφείων ο καταρτισθείς από το Διοικητικό Συμβούλιο πίνακας των εχόντων δικαίωμα ψήφου μετ’ ενδείξεων των αντιπροσώπων, του αριθμού των μετοχών και ψήφων εκάστου και των διευθύνσεων των μετόχων και των αντιπροσώπων αυτών.

Στη συνέχεια εκφωνήθηκε ο κατάλογος και βρέθηκαν παρόντες οι κάτωθι μέτοχοι και εκπρόσωποι αυτών, ως εξής:

|  |  |  |  |  |  |  |
| --- | --- | --- | --- | --- | --- | --- |
| **ΠΙΝΑΚΑΣ ΠΑΡΙΣΤΑΜΕΝΩΝ / ΑΝΤΙΠΡΟΣΩΠΕΥΟΜΕΝΩΝ ΜΕΤΟΧΩΝ ΤΗΣ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ ΣΤΙΣ 2 ΙΟΥΛΙΟΥ 2021** | | | | | | |
|  |  |  |  |  |  |  |
| **ΑΡΙΘΜΟΣ ΜΕΤΟΧΩΝ** | | | | | | |
| **Α/Α** | **ΟΝΟΜΑΤΕΠΩΝΥΜΟ** | **ΔΙΕΥΘΥΝΣΗ** | **ΑΡ.ΜΕΤΟΧΩΝ** | **ΠΟΣΟΣΤΟ ΜΕΤΟΧΩΝ ΚΑΙ ΨΗΦΩΝ** | **ΑΝΤΙΠΡΟΣΩΠΟΣ** | **ΥΠΟΓΡΑΦΗ** |
| **1.** |  |  | 775.305 | 15,60% |  |  |
| **2.** |  |  | 981.732 | 19,75% |  |  |
| **3.** |  |  | 301.400 | 6,06% |  |  |
| **4.** |  |  | 499.373 | 10,04% |  |  |
| **5.** |  |  | 100.030 | 2,01% |  |  |
|  |  |  |  |  |  |  |
|  |  | **ΣΥΝΟΛΟ** | **2.657.840** | **53,46%** |  |  |
|  |  |  |  |  |  |  |
|  |  |  |  |  |  |  |

Από την ανάγνωση του ανωτέρω Πίνακα προκύπτει, συνεπώς, ότι οι παριστάμενοι / αντιπροσωπευόμενοι μέτοχοι εκπροσωπούν στην παρούσα Τακτική Γενική Συνέλευση 2.657.840.Μετοχές, ήτοι το 53,46 % του καταβεβλημένου κεφαλαίου, των μετοχών και των δικαιωμάτων ψήφου.

Από τα παραπάνω προέκυψε ότι τηρήθηκαν όλες οι εκ του Νόμου και του Καταστατικού της Εταιρίας διαδικασίες για τη νόμιμη σύγκληση και συγκρότηση της παρούσας Τακτικής Γενικής Συνέλευσης.

Σε συνέχεια των παραπάνω, διαπιστώθηκε η ύπαρξη απαρτίας για τη νόμιμη συνεδρίαση της παρούσας Τακτικής Γενικής Συνέλευσης, τη συζήτηση των θεμάτων της Ημερήσιας Διάταξης και τη λήψη αποφάσεων επί αυτών. Επομένως, και εφόσον αφενός δεν υποβλήθηκε εκ των παρισταμένων / αντιπροσωπευόμενων κ.κ. Μετόχων κάποια ένσταση ως προς την απαρτία, τον τρόπο σύγκλησης της παρούσας Τακτικής Γενικής Συνέλευσης και το δικαίωμα συμμετοχής και ψήφου των μετόχων ή των αντιπροσώπων αυτών σε αυτήν και αφετέρου οι παριστάμενοι / αντιπροσωπευόμενοι μέτοχοι επιθυμούν τη συζήτηση των θεμάτων της Ημερήσιας Διάταξης και τη λήψη αποφάσεων επί αυτών, η παρούσα Τακτική Γενική Συνέλευση νομίμως συνεδριάζει και έτσι, η Προσωρινή Πρόεδρος καλεί τη Γενική Συνέλευση να συγκροτηθεί σε σώμα.

Η Γενική Συνέλευση εκλέγει ομοφώνως την Προσωρινή Πρόεδρο, Δωρίς Παΐρη, ως Πρόεδρο αυτής και την προσωρινή Γραμματέα κ. Σοφία Χριστοπούλου, ως Γραμματέα και Ψηφολέκτη αυτής.

Με εντολή της Προέδρου, η Γραμματέας διαβάζει τα θέματα της ημερησίας διάταξης

η οποία έχει ως εξής:

ΗΜΕΡΗΣΙΑ ΔΙΑΤΑΞΗ

1. Υποβολή και έγκριση των Ετήσιων Χρηματοοικονομικών Καταστάσεων και Ενοποιημένων Ετήσιων Χρηματοοικονομικών Καταστάσεων της εταιρικής χρήσης από 01.01.2020 έως 31.12.2020, των σχετικών εκθέσεων του Διοικητικού Συμβουλίου και του Ορκωτού Ελεγκτή καθώς και της Δήλωσης Εταιρικής Διακυβέρνησης.
2. Έγκριση διάθεσης αποτελεσμάτων της εταιρικής χρήσης 01.01.2020 έως 31.12.2020.
3. Υποβολή της Ετήσιας Έκθεσης Πεπραγμένων της Επιτροπής Ελέγχου, σύμφωνα με το άρθρο 44 παρ. 1 του Ν. 4449/2017.
4. Έγκριση της συνολικής διαχείρισης του Διοικητικού Συμβουλίου που αφορά στην εταιρική χρήση από 01.01.2020 έως 31.12.2020, κατ’ άρθρο 108 του Ν. 4548/2018 και απαλλαγή των ορκωτών ελεγκτών – λογιστών για τον υποχρεωτικό έλεγχο της χρήσης από 01.01.2020 έως 31.12.2020, σύμφωνα με την παρ. 1 περ. γ’ του άρθρου 117 του Ν. 4548/2018.
5. Εκλογή ως Τακτικών Ορκωτών Ελεγκτών – Λογιστών (τακτικού και αναπληρωματικού), ελεγκτικής εταιρείας για τον τακτικό και φορολογικό έλεγχο κατά την τρέχουσα χρήση 2021 (01.01.2021 - 31.12.2021) και καθορισμός της αμοιβής της.
6. Έγκριση των αμοιβών και αποζημιώσεων που καταβλήθηκαν στα μέλη του Διοικητικού Συμβουλίου της Εταιρείας για τις παρασχεθείσες από αυτά υπηρεσίες προς την Εταιρεία κατά τη διάρκεια της εταιρικής χρήσης 2020 (01.01.2020 - 31.12.2020) και προέγκριση των αντίστοιχων αμοιβών και αποζημιώσεων αυτών για την τρέχουσα εταιρική χρήση 2021 (01.01.2021 - 31.12.2021), σύμφωνα με το Νόμο και την Πολιτική Αποδοχών της Εταιρείας.
7. Υποβολή προς συζήτηση και ψήφιση της Έκθεσης Αποδοχών της εταιρικής χρήσης 2020 (01.01.2020 - 31.12.2020) σύμφωνα με το άρθρο 112 του Ν.4548/2018.
8. Τροποποίηση της Πολιτικής Αποδοχών της Εταιρείας.
9. Έγκριση της Πολιτικής Καταλληλότητας των Μελών του Διοικητικού Συμβουλίου σύμφωνα με την παρ. 3 του άρθρου 3 του Ν.4706/2020.
10. Εκλογή νέου Διοικητικού Συμβουλίου και ορισμός των ανεξάρτητων μη εκτελεστικών μελών του.
11. Εκλογή νέας Επιτροπής Ελέγχου, σύμφωνα με το άρθρο 44 Ν. 4449/2017.
12. Λοιπά θέματα και ανακοινώσεις.

Μετά τα ανωτέρω η Γενική Συνέλευση προχώρησε στην αναλυτική συζήτηση των θεμάτων της Ημερήσιας Διάταξης, λαμβάνοντας τις παρακάτω αποφάσεις ως εξής:

**Θέμα 1ο: Υποβολή και έγκριση των Ετήσιων Χρηματοοικονομικών Καταστάσεων και Ενοποιημένων Ετήσιων Χρηματοοικονομικών Καταστάσεων της εταιρικής χρήσης από 01.01.2020 έως 31.12.2020, των σχετικών εκθέσεων του Διοικητικού Συμβουλίου και του Ορκωτού Ελεγκτή καθώς και της Δήλωσης Εταιρικής Διακυβέρνησης.**

[…]

**Θέμα 2ο: Έγκριση διάθεσης αποτελεσμάτων της εταιρικής χρήσης 01.01.2020 έως 31.12.2020.**

[…]

**Θέμα 3ο: Υποβολή της Ετήσιας Έκθεσης Πεπραγμένων της Επιτροπής Ελέγχου, σύμφωνα με το άρθρο 44 παρ. 1 του Ν. 4449/2017.**

Η Πρόεδρος της Γενικής Συνέλευσης, αναφερόμενη στη διάταξη του άρθρου 44 παρ. 1 (θ) Ν. 4449/2017, υποβάλει ενώπιον της Τακτικής Γενικής Συνέλευσης, εκ μέρους της Επιτροπής Ελέγχου της Εταιρίας, την έκθεση πεπραγμένων της τελευταίας για την κλειόμενη εταιρική χρήση από 01.01.2020 έως 31.12.2020, προς συζήτηση, ως αυτή έχει ήδη δημοσιευθεί στην ιστοσελίδα της Εταιρίας, εδώ:

<http://pairis.gr/Media/Default/%CE%95%CF%84%CE%B1%CE%B9%CF%81%CE%B9%CE%BA%CE%AD%CF%82%20%CE%91%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82/2021/EKTHESI_PEPARAGMENON_EE_2020.pdf> .

Η Γενική Συνέλευση κατόπιν νόμιμης ψηφοφορίας, με ψήφους 2.657.840, ήτοι με ποσοστό 53,46% του συνόλου των μετοχών και δικαιωμάτων ψήφου της Εταιρίας και με πλειοψηφία 100% των εκπροσωπούμενων μετοχών και με αποχή 0% των εκπροσωπούμενων μετοχών από την ψηφοφορία, υπερψήφισε την Ετήσια Έκθεση Πεπραγμένων της Επιτροπής Ελέγχου, μη προτάσσοντας κάποια ένσταση επί αυτής.

**Θέμα 4ο: Έγκριση της συνολικής διαχείρισης του Διοικητικού Συμβουλίου που αφορά στην εταιρική χρήση από 01.01.2020 έως 31.12.2020, κατ’ άρθρο 108 του Ν. 4548/2018 και απαλλαγή των ορκωτών ελεγκτών – λογιστών για τον υποχρεωτικό έλεγχο της χρήσης από 01.01.2020 έως 31.12.2020, σύμφωνα με την παρ. 1 περ. γ’ του άρθρου 117 του Ν. 4548/2018.**

[…]

**Θέμα 5ο: Εκλογή ως Τακτικών Ορκωτών Ελεγκτών – Λογιστών (τακτικού και αναπληρωματικού), ελεγκτικής εταιρείας για τον τακτικό και φορολογικό έλεγχο κατά την τρέχουσα χρήση 2021 (01.01.2021 - 31.12.2021) και καθορισμός της αμοιβής της.**

[…]

**Θέμα 6ο: Έγκριση των αμοιβών και αποζημιώσεων που καταβλήθηκαν στα μέλη του Διοικητικού Συμβουλίου της Εταιρείας για τις παρασχεθείσες από αυτά υπηρεσίες προς την Εταιρεία κατά τη διάρκεια της εταιρικής χρήσης 2020 (01.01.2020 - 31.12.2020) και προέγκριση των αντίστοιχων αμοιβών και αποζημιώσεων αυτών για την τρέχουσα εταιρική χρήση 2021 (01.01.2021 - 31.12.2021), σύμφωνα με το Νόμο και την Πολιτική Αποδοχών της Εταιρείας.**

[…]

**Θέμα 7ο: Υποβολή προς συζήτηση και ψήφιση της Έκθεσης Αποδοχών της εταιρικής χρήσης 2020 (01.01.2020 - 31.12.2020) σύμφωνα με το άρθρο 112 του Ν.4548/2018.**

[…]

**Θέμα 8ο: Τροποποίηση της Πολιτικής Αποδοχών της Εταιρείας.**

Η Πρόεδρος της Γενικής Συνέλευση, αναφερόμενη στην από 11.06.2020 έκθεση του Διοικητικού Συμβουλίου, σύμφωνα με το άρθρο 111 παρ. 2 Ν. 4548/2018 καθώς και την από 08.06.2021 πρόταση της Επιτροπής Αμοιβών και Ανάδειξης Υποψηφιοτήτων της Εταιρίας, προτείνει σε αυτήν την έγκριση της αναθεωρημένης Πολιτικής Αποδοχών της Εταιρίας σύμφωνα με τα άρθρα 110 και 111 παρ. 2 του Ν. 4548/2018.

Ειδικότερα, προτείνεται:

**Α.** Η εισαγωγή πρόβλεψης περί σημαντικής αμοιβής, σύμφωνα με τη διάταξη του άρθρου 9 παρ. 2 (α) Ν. 4706/2020, για τα ανεξάρτητα μη εκτελεστικά μέλη του Διοικητικού Συμβουλίου της Εταιρείας.

**Β.** Η προσαρμογή του ρόλου της Επιτροπής Αποδοχών και Υποψηφιοτήτων της Εταιρείας, σύμφωνα με το Ν. 4706/2020.

**Γ.** Η ειδικότερη ορισμένων συστημάτων αμοιβών για τα μέλη του Διοικητικού Συμβουλίου, εκτελεστικών και μη, σχετικά με τις σταθερές και τις μεταβλητές αποδοχές αυτών για την έτι καλύτερη προσαρμογή της Πολιτικής Αποδοχών στις νομοθετικές ρυθμίσεις και στις συνθήκες της αγοράς.

Το σχέδιο της αναθεωρημένης Πολιτικής Αποδοχών καθώς και η σχετική εισήγηση του Διοικητικού Συμβουλίου παρατίθενται στην ιστοσελίδα της Εταιρείας εδώ [www.pairis.gr](http://www.pairis.gr).

Κατόπιν τούτου και έπειτα από νόμιμη ψηφοφορία, με ψήφους 2.657.840, ήτοι με ποσοστό 53,46% του συνόλου των μετοχών και δικαιωμάτων ψήφου της Εταιρίας και με πλειοψηφία 100% των εκπροσωπούμενων μετοχών και ψήφων και με αποχή 0% των εκπροσωπούμενων μετοχών από την ψηφοφορία, εγκρίθηκε από την Τακτική Γενική Συνέλευση, η τροποποίηση της Πολιτικής Αποδοχών και το αναθεωρημένο κείμενο αυτής, ως προτάθηκε κατά τα παραπάνω από το Διοικητικό Συμβούλιο και είχε αναρτηθεί στο site της Εταιρείας εδώ:

<http://pairis.gr/Media/Default/%CE%95%CF%84%CE%B1%CE%B9%CF%81%CE%B9%CE%BA%CE%AD%CF%82%20%CE%91%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82/2021/SXEDIO_POLITIKHS_APODOXON_2021.pdf> .

**Θέμα 9ο: Έγκριση της Πολιτικής Καταλληλότητας των Μελών του Διοικητικού Συμβουλίου σύμφωνα με την παρ. 3 του άρθρου 3 του Ν. 4706/2020.**

Η Πρόεδρος της Γενικής Συνέλευσης, αναφερόμενη στη σχετική εισήγηση του Διοικητικού Συμβουλίου, προτείνει σε αυτήν προς έγκριση, την Πολιτική Καταλληλότητας των Μελών του Διοικητικού Συμβουλίου σύμφωνα με την παρ. 3 του άρθρου 3 του Ν.4706/2020, ως αυτή έχει καταρχάς εγκριθεί από το Διοικητικό Συμβούλιο από τις 09.06.2021, κατόπιν της σχετικής από 08.06.2021 εισήγησης της Επιτροπής Αμοιβών και Ανάδειξης Υποψηφιοτήτων, το κείμενο της οποίας είχε ήδη από 11.06.2021 αναρτηθεί στον επίσημο διαδικτυακό τόπο της Εταιρείας και έχει ως εξής:

<http://pairis.gr/Media/Default/%CE%95%CF%84%CE%B1%CE%B9%CF%81%CE%B9%CE%BA%CE%AD%CF%82%20%CE%91%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82/2021/SXEDIO_POLITIKHS_KATALHLOTHTAS_2021.pdf> .

Η Γενική Συνέλευση, κατόπιν της νόμιμης ψηφοφορίας, με ψήφους 2.657.840, ήτοι με ποσοστό 53,46% του συνόλου των μετοχών και δικαιωμάτων ψήφου της Εταιρίας και με πλειοψηφία 100% εκπροσωπούμενων μετοχών και με αποχή 0% εκπροσωπούμενων μετοχών από την ψηφοφορία, ενέκρινε την Πολιτική Καταλληλότητας των Μελών του Διοικητικού Συμβουλίου σύμφωνα με την παρ. 3 του άρθρου 3 του Ν.4706/2020, ως αυτή υποβλήθηκε κατά τα παραπάνω ενώπιον της προς έγκριση. Η Πολιτική Καταλληλότητας των μελών του Διοικητικού Συμβουλίου της Εταιρίας θα αναρτηθεί σύμφωνα με την παρ. 3 του άρθρου 3 του ν. 4706/2020, στον ισότοπο της Εταιρίας.

**Θέμα 10ο: Εκλογή νέου Διοικητικού Συμβουλίου και ορισμός των ανεξάρτητων μη εκτελεστικών μελών του.**

Η Πρόεδρος της Γενικής Συνέλευσης ενημέρωσε αυτήν ότι πριν από την παρούσα συνεδρίαση της Γενικής Συνέλευσης, η κα Μαρία Αποστολίδη, την οποία το Διοικητικό Συμβούλιο είχε προτείνει ως υποψήφιο μέλος του Διοικητικού Συμβουλίου και της Επιτροπής Ελέγχου, ενημέρωσε την Εταιρία, ότι τελικώς δεν θα μπορέσει να αναλάβει τα καθήκοντά της ως μέλους του Διοικητικού Συμβουλίου και της Επιτροπής Ελέγχου. Εκ του λόγου αυτού, ο Προέδρος του Διοικητικού Συμβουλίου, αναζήτησε έτερο υποψήφιο ανεξάρτητο μη εκτελεστικό μέλος για το Διοικητικό Συμβούλιο, αντί της Κας Αποστολίδη. Έτσι, στράφηκε άμεσα στον κ. Δημήτριο Καπονικολό του Ανδρέα, η καταλληλότητα και η ανεξαρτησία του οποίου εξετάσθηκε ευθύς αμέσως από το Διοικητικό Συμβούλιο, το οποίο αποφάνθηκε υπέρ της εισήγησης της εκλογής του ως ανεξάρτητου μη εκτελεστικού μέλους, καθώς όπως προέκυψε από τον διενεργηθέντα έλεγχο που έγινε, αυτός πληροί τις προϋποθέσεις καταλληλότητας της κατά τα ως άνω εγκριθείσας Πολιτικής Καταλληλότητας, είναι ανεξάρτητος από την Εταιρία, σύμφωνα με τις διατάξεις του άρθρου 9 παρ. 1 και 2 Ν. 4706/2020 και του ακόμη σήμερα ισχύοντος άρθρου 4 Ν. 3016/2002 και στο πρόσωπό του δεν συντρέχει περίπτωση κωλύματος κατ’ άρθρο 3 παρ. 4 Ν. 4706/2020.

Περαιτέρω και αναφορικά με τα λοιπά υποψήφια μέλη του Διοικητικού Συμβουλίου, η Πρόεδρος της Γενικής Συνέλευσης αναφερόμενη στη σχετική από 11.06.2021 εισήγηση του Διοικητικού Συμβουλίου, κατ’ άρθρο 18 παρ. 1 Ν. 4706/2020, η οποία είναι αναρτημένη στον επίσημο διαδικτυακό τόπο της Εταιρίας ήδη από 11.06.2021 εδώ [www.pairis.gr](http://www.pairis.gr) , προτείνει στη Γενική Συνέλευση την εκλογή νέου εξαμελούς Διοικητικού Συμβουλίου, με τετραετή θητεία, μέχρι τις 02.07.2025, δυνάμενη να παραταθεί αυτόματα μέχρι τη λήξη της προθεσμίας, εντός της οποίας πρέπει να συνέλθει η αμέσως επόμενη Τακτική Γενική Συνέλευση του έτους 2025 και μέχρι τη λήψη της σχετικής απόφασης, καθώς και τον ορισμό των ανεξαρτήτων μελών του, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος μέχρι και τις 16.07.2021, άρθρου 4 Ν. 3016/2002.

Ειδικότερα, η Πρόεδρος της Γενικής Συνέλευσης αναφέρεται στην παραπάνω εισήγηση του Διοικητικού Συμβουλίου, η οποία διαμορφώθηκε στο πλαίσιο της από 09.06.2021 συνεδρίασής του και η οποία με τη σειρά της έχει βασισθεί στην από 08.06.2021 εισήγηση της Επιτροπής Αμοιβών και Ανάδειξης Υποψηφιοτήτων της Εταιρίας και προτείνει η σύνθεση του νέου Διοικητικού Συμβουλίου να έχει ως εξής:

1. Ιωάννης Παΐρης του Εμμανουήλ·
2. Δωρίς Παΐρη του Δημητρίου·
3. Εμμανουήλ Παΐρης του Αναστασίου·
4. Δημήτριος Καπονικολός του Ανδρέα·
5. Παναγιώτης Ζωγράφος του Δημητρίου·
6. Γεώργιος Γιαμάλογλου του Γρηγορίου.

Με βάση τις ως άνω εισηγήσεις, η Πρόεδρος της Γενικής Συνέλευσης σημειώνει τα εξής:

**Α. Ατομική Καταλληλότητα**

1. Ιωάννης Παΐρης

Έχει διαπιστωθεί από το Διοικητικό Συμβούλιο, στο πλαίσιο της από 09.06.2021 συνεδρίασής του και σε συνέχεια σχετικής εισήγησης της Επιτροπής Αμοιβών και Ανάδειξης Υποψηφιοτήτων της Εταιρίας, ως προς τον κ. Ιωάννη Παΐρη, η πλήρωση των κριτηρίων καταλληλότητας σύμφωνα με την Πολιτική Καταλληλότητας, καθώς ο κ. Ιωάννης Παΐρης διαθέτει: (α) τις απαιτούμενες γνώσεις, δεξιότητες και εμπειρία για την εκτέλεση των καθηκόντων του και ειδικότερα έχει γνώσεις και εμπειρία σχετικά με οικονομικά, διοίκηση της επιχείρησης, κανονιστική ρύθμιση του τομέα της βιομηχανίας πλαστικών και συσκευασίας και δη στην παραγωγή και εμπορία πλαστικών προϊόντων και συσκευασίας, κανονιστική ρύθμιση της χρηματιστηριακής αγοράς, κανονιστικές ρυθμίσεις για το περιβάλλον και το ανθρώπινο δυναμικό, (β) τα εχέγγυα ήθους και φήμης ώστε να διασφαλίζεται η συνετή και χρηστή διοίκηση της Εταιρίας αφενός και η διατήρηση της καλή φήμης αυτής αφετέρου, (γ) δεν τελεί σε κατάσταση σύγκρουσης συμφερόντων με την Εταιρία και διαθέτει ανεξάρτητη και αντικειμενική κρίση για την εκτέλεση των καθηκόντων του και (δ) μπορεί να διαθέσει το χρόνο που απαιτείται για τη διεκπεραίωση του ρόλου του εντός της Εταιρίας, καθώς οι λοιπές επαγγελματικές του ενασχολήσεις δεν του απορροφούν κρίσιμο χρόνο, που να μπορεί να επηρεάσει την εκτέλεση των καθηκόντων του.

2. Εμμανουήλ Παΐρης

Έχει διαπιστωθεί από το Διοικητικό Συμβούλιο, στο πλαίσιο της από 09.06.2021 συνεδρίασής του και σε συνέχεια σχετικής εισήγησης της Επιτροπής Αμοιβών και Ανάδειξης Υποψηφιοτήτων της Εταιρίας, ως προς τον κ. Εμμανουήλ Παΐρη, η πλήρωση των κριτηρίων καταλληλότητας σύμφωνα με την Πολιτική Καταλληλότητας, καθώς διαθέτει: (α) τις απαιτούμενες γνώσεις, δεξιότητες και εμπειρία για την εκτέλεση των καθηκόντων του και ειδικότερα έχει γνώσεις και εμπειρία σχετικά με: οικονομικά, διοίκηση της επιχείρησης, κανονιστική ρύθμιση του τομέα της βιομηχανίας πλαστικών και συσκευασίας και δη της παραγωγής και εμπορίας πλαστικών προϊόντων και συσκευασίας, κανονιστική ρύθμιση της χρηματιστηριακής αγοράς, κανονιστικές ρυθμίσεις για το περιβάλλον και το ανθρώπινο δυναμικό, (β) τα εχέγγυα ήθους και φήμης ώστε να διασφαλίζεται η συνετή και χρηστή διοίκηση της Εταιρίας, καθώς δεν υπάρχουν αντικειμενικοί και αποδεδειγμένοι λόγοι που να υποδηλώνουν διαφορετικά, (γ) δεν τελεί σε κατάσταση σύγκρουσης συμφερόντων με την Εταιρία και διαθέτει ανεξάρτητη και αντικειμενική κρίση για την εκτέλεση των καθηκόντων του και (δ) έχει επαρκή χρόνο για τη διεκπεραίωση των καθηκόντων του, καθώς οι λοιπές επαγγελματικές του ενασχολήσεις δεν είναι ικανές να του αποσπάσουν τόσο χρόνο για την αδυναμία εκτέλεση των καθηκόντων του εντός της Εταιρίας.

3. Δωρίς Παΐρη

Έχει διαπιστωθεί από το Διοικητικό Συμβούλιο, στο πλαίσιο της από 09.06.2021 συνεδρίασής του και σε συνέχεια σχετικής εισήγησης της Επιτροπής Αμοιβών και Ανάδειξης Υποψηφιοτήτων της Εταιρίας, ως προς την κα Δωρίδα Παΐρη, η πλήρωση των κριτηρίων καταλληλότητας σύμφωνα με την Πολιτική Καταλληλότητας, καθώς διαθέτει: (α) τις απαιτούμενες γνώσεις, δεξιότητες και εμπειρία για την εκτέλεση των καθηκόντων της και ειδικότερα έχει γνώσεις και εμπειρία σχετικά με: οικονομικά, διοίκηση της επιχείρησης, τη λειτουργία και τις ανάγκες της βιομηχανίας πλαστικών και συσκευασίας και δη της παραγωγής και εμπορίας πλαστικών προϊόντων και συσκευασίας, κανονιστικές ρυθμίσεις για το περιβάλλον και ιδίως το ανθρώπινο δυναμικό, (β) καλή φήμη και ήθος, το οποίο προσδιορίζεται κυρίως από την εντιμότητα και την ακεραιότητά της, ώστε να διασφαλίζεται η συνετή και χρηστή διοίκηση της Εταιρίας αφενός και η διατήρηση της καλή φήμης αυτής αφετέρου. (γ) δε βρίσκεται σε κατάσταση σύγκρουσης συμφερόντων με την Εταιρία και πολλώ δε μάλλον διαθέτει ανεξάρτητη και αντικειμενική κρίση για την εκτέλεση των καθηκόντων της και (δ) τον αναγκαίο χρόνο για την άσκηση των καθηκόντων της, καθώς η ετεροαπασχόληση που έχει δεν απαιτεί τόσο χρόνο ώστε να επηρεάζεται η διεκπεραίωση του ρόλου της εντός της Εταιρίας.

4. Δημήτριος Καπονικολός

Διαπιστώθηκε, η πλήρωση των κριτηρίων καταλληλότητας σύμφωνα με την Πολιτική Καταλληλότητας, καθώς διαθέτει: (α) τις απαιτούμενες γνώσεις, δεξιότητες και εμπειρία για την εκτέλεση των καθηκόντων του και ειδικότερα έχει γνώσεις και εμπειρία σχετικά με οικονομικά, χρηματοοικονομικής λογιστικής και χρηματιστηριακής νομοθεσίας, τη λειτουργία και τις ανάγκες της βιομηχανίας πλαστικών και συσκευασίας και δη της παραγωγής και εμπορίας πλαστικών προϊόντων και συσκευασίας,, , (β) καλή φήμη και ήθος, το οποίο προσδιορίζεται κυρίως από την εντιμότητα και την ακεραιότητά του, ώστε να διασφαλίζεται η συνετή και χρηστή διοίκηση της Εταιρίας αφενός και η διατήρηση της καλή φήμης αυτής αφετέρου, (γ) δεν βρίσκεται σε κατάσταση σύγκρουσης συμφερόντων με την Εταιρία και πολλώ δε μάλλον διαθέτει ανεξάρτητη και αντικειμενική κρίση για την εκτέλεση των καθηκόντων του και (δ) τον αναγκαίο χρόνο για την άσκηση των καθηκόντων του, καθώς οι λοιπές επαγγελματικές του δραστηριότητες, του επιτρέπουν να διαθέτει το χρόνο που απαιτείται για τη διεκπεραίωση του ρόλου του εντός της Εταιρίας.

5. Παναγιώτης Ζωγράφος

Έχει διαπιστωθεί από το Διοικητικό Συμβούλιο, στο πλαίσιο της από 09.06.2021 συνεδρίασής του και σε συνέχεια σχετικής εισήγησης της Επιτροπής Αμοιβών και Ανάδειξης Υποψηφιοτήτων της Εταιρίας, ως προς τον κ. Ζωγράφο, η πλήρωση των κριτηρίων καταλληλότητας σύμφωνα με την Πολιτική Καταλληλότητας, καθώς διαθέτει: (α) τις απαιτούμενες γνώσεις, δεξιότητες και εμπειρία για τη διεκπεραίωση των καθηκόντων του εντός της Εταιρίας, καθώς έχει τις αναγκαίες γνώσεις και εμπειρία σχετικά με χρηματοοικονομικά, τους κινδύνους και τη λειτουργία της βιομηχανίας πλαστικών και συσκευασίας και δη της παραγωγής και εμπορίας πλαστικών προϊόντων και συσκευασίας, κανονιστικές ρυθμίσεις για το χρηματιστηριακό κλάδο, (β) καλή φήμη, εντιμότητα και της ακεραιότητα, δεδομένου του ότι δεν υπάρχουν αντικειμενικοί και αποδεδειγμένοι λόγοι που να υποδηλώνουν διαφορετικά, προκειμένου να διασφαλίζεται η συνετή και χρηστή διοίκηση της Εταιρίας, (γ) δεν τελεί σε κατάσταση σύγκρουσης συμφερόντων με την Εταιρία και διαθέτει ανεξάρτητη και αντικειμενική κρίση για την εκτέλεση των καθηκόντων του και (δ) επαρκή χρόνο για τη συμμετοχή του στο Διοικητικό Συμβούλιο και τις όποιες επιτροπές του, καθώς οι λοιπές επαγγελματικές του δραστηριότητες έχουν εξετασθεί και δεν του στερούν τον αναγκαίο χρόνο για τη διεκπεραίωση του έργου του.

6. Γεώργιος Γιαμάλογλου

Έχει διαπιστωθεί από το Διοικητικό Συμβούλιο, στο πλαίσιο της από 09.06.2021 συνεδρίασής του και σε συνέχεια σχετικής εισήγησης της Επιτροπής Αμοιβών και Ανάδειξης Υποψηφιοτήτων της Εταιρίας, ως προς τον κ. Γιαμάλογλου, η πλήρωση των κριτηρίων καταλληλότητας σύμφωνα με την Πολιτική Καταλληλότητας, καθώς διαθέτει: (α) τις απαιτούμενες γνώσεις, δεξιότητες και εμπειρία για τη διεκπεραίωση των καθηκόντων του εντός της Εταιρίας, καθώς έχει τις αναγκαίες γνώσεις και εμπειρία σχετικά με χρηματοοικονομικά, τους κινδύνους και τη λειτουργία της βιομηχανίας πλαστικών και συσκευασίας και δη της παραγωγής και εμπορίας πλαστικών προϊόντων και συσκευασίας. (β) καλή φήμη, εντιμότητα και της ακεραιότητα, δεδομένου του ότι δεν υπάρχουν αντικειμενικοί και αποδεδειγμένοι λόγοι που να υποδηλώνουν διαφορετικά, προκειμένου να διασφαλίζεται η συνετή και χρηστή διοίκηση της Εταιρίας, (γ) δεν τελεί σε κατάσταση σύγκρουσης συμφερόντων με την Εταιρία και διαθέτει ανεξάρτητη και αντικειμενική κρίση για την εκτέλεση των καθηκόντων του και (δ) επαρκή χρόνο για τη συμμετοχή του στο Διοικητικό Συμβούλιο και τις όποιες επιτροπές του, καθώς οι λοιπές επαγγελματικές του δραστηριότητες έχουν εξετασθεί και δεν του στερούν τον αναγκαίο χρόνο για τη διεκπεραίωση του έργου του.

**Β. Συλλογική Καταλληλότητα**

Με βάση τα παραπάνω προτεινόμενα υποψήφια μέλη, έχει διαπιστωθεί, ότι το Διοικητικό Συμβούλιο με την ως άνω σύνθεση θα είναι κατάλληλο για την άσκηση των αρμοδιοτήτων του και η σύνθεσή του, θα αντικατοπτρίζει τα εχέγγυα ήθους, τη φήμη, την επάρκεια γνώσεων, τις δεξιότητες, την ανεξαρτησία κρίσης και την εμπειρία για την εκτέλεση του ρόλου του και κατ’ αυτόν τον τρόπο συμβάλει στην αποτελεσματική διοίκηση της Εταιρίας και την ισορροπημένη λήψη αποφάσεων. Τα υποψήφια μέλη του Διοικητικού Συμβουλίου συλλογικά θα είναι σε θέση να λαμβάνουν κατάλληλες και αποτελεσματικές αποφάσεις συνεκτιμώντας διάφορους κινδύνους και παραμέτρους που συνοδεύουν μία επιχειρηματική απόφαση, όπως το επιχειρηματικό μοντέλο, τη διάθεση ανάληψης κινδύνου, τη στρατηγική, τον κλάδο και τις αγορές στις οποίες δραστηριοποιείται η Εταιρία. Επίσης, δεδομένου και του ρόλου του Διοικητικού Συμβουλίου να εποπτεύει την ανώτατη διοίκηση που διαδραματίζει σημαντικότατο ρόλο της επιχειρηματικής δράσης της Εταιρίας, τα υποψήφια μέλη του Διοικητικού Συμβουλίου συλλογικά είναι σε θέση να προβαίνουν σε ουσιαστική παρακολούθηση και κριτική των αποφάσεων των ανώτατων διοικητικών στελεχών και να επεμβαίνουν ευθέως σε καταστάσεις που απαιτείται.

Κατά τα λοιπά, με την παραπάνω προτεινόμενη σύνθεση του Διοικητικού Συμβουλίου υπάρχει επαρκής εκπροσώπηση ανά φύλο, κατ’ άρθρο 3 παρ. 1 (β) Ν. 4706/2020, σε ποσοστό που δεν υπολείπεται του είκοσι πέντε τοις εκατό (25%) του συνόλου των μελών του Διοικητικού Συμβουλίου, με το προκύπτον κλάσμα να στρογγυλοποιείται στον αμέσως προηγούμενο ακέραιο, καθώς στα έξι (6) μέλη προτείνεται προς εκλογή μία (1) γυναίκα και πέντε (5) άντρες.

Ακόμη, η Εταιρία, σύμφωνα με τα κριτήρια πολυμορφίας που εφαρμόζει σε σχέση με το Διοικητικό Συμβούλιο, δεν έχει απορρίψει πρόσωπο, όπου παρά το γεγονός ότι πληροί τα κριτήρια της ατομικής καταλληλότητας, εντούτοις διαφέρει ως προς το φύλο, τη φυλή, το χρώμα, την εθνοτική ή κοινωνική προέλευση, τη θρησκεία ή τις πεποιθήσεις, την περιουσία, τη γέννηση, την αναπηρία, την ηλικία ή το σεξουαλικό προσανατολισμό.

**Γ. Ασυμβίβαστο άρθρου 3 παρ. 4 Ν. 4706/2020**

Όπως εξετάσθηκε από το Διοικητικό Συμβούλιο, για κανένα εξ αυτών συντρέχει το κώλυμα της παρ. 4 του άρθρου 9 Ν. 4706/2020, ήτοι έχει εκδοθεί εντός ενός (1) έτους, πριν την εκλογή του αντίστοιχα, τελεσίδικη δικαστική απόφαση που αναγνωρίζει την υπαιτιότητά του για ζημιογόνες συναλλαγές εταιρείας εισηγμένης ή μη εταιρείας του Ν. 4548/2018, με συνδεδεμένα μέρη. Σημειώνεται ότι το καταστατικό της Εταιρίας δεν προβλέπει μεγαλύτερο χρονικό διάστημα από το ως άνω αναφερόμενο.

**Δ. Ανεξαρτησία**

Ως ανεξάρτητα μέλη του Διοικητικού Συμβουλίου, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/02002, προτείνονται οι εξής:

1. Παναγιώτης Ζωγράφος του Δημητρίου·
2. Δημήτριος Καπονικολός του Ανδρέα,

για έκαστο εκ των οποίων έχει εξετασθεί και διακριβωθεί από το Διοικητικό Συμβούλιο, ότι πληροί τα κριτήρια ανεξαρτησίας του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002, καθώς (α) δεν κατέχει μετοχές σε ποσοστό μεγαλύτερο του 0,5% του μετοχικού κεφαλαίου της Εταιρίας και (β) δεν έχει οιαδήποτε σχέση εξάρτησης με την Εταιρία ή συνδεδεμένα με αυτή πρόσωπα, όπως οι εν λόγω προϋποθέσεις ανεξαρτησίας περιγράφονται ειδικότερα αφενός μεν στο άρθρο 4 παρ. 1 Ν. 3016/2002, ο οποίος εξακολουθεί να ισχύει μέχρι και τις 16.07.2021, αφετέρου δε στο άρθρο 9 παρ. 1 και 2 Ν. 4706/2020.

Η Γενική Συνέλευση, κατόπιν των ως άνω εισηγήσεων, της διαλογικής συζήτησης και της νόμιμης ψηφοφορίας που ακολούθησε, με ψήφους 2.657.840, ήτοι με ποσοστό 53,46% του συνόλου των μετοχών και δικαιωμάτων ψήφου της Εταιρίας και με πλειοψηφία 100% εκπροσωπούμενων μετοχών και με αποχή 0% εκπροσωπούμενων μετοχών από την ψηφοφορία, εξέλεξε νέο εξαμελές Διοικητικό Συμβούλιο της Εταιρίας, με τετραετή θητεία, μέχρι τις 02.07.2025, δυνάμενη να παραταθεί αυτόματα μέχρι τη λήξη της προθεσμίας, εντός της οποίας πρέπει να συνέλθει η αμέσως επόμενη Τακτική Γενική Συνέλευση του έτους 2025 και μέχρι τη λήψη της σχετικής απόφασης, αφού διαπίστωσε την ατομική και συλλογική καταλληλότητα αυτού σύμφωνα με το ισχύον κανονιστικό και νομοθετικό πλαίσιο και την Πολιτική Καταλληλότητας, την πλήρωση των κριτηρίων ανεξαρτησίας, υπό την έννοια των διατάξεων του άρθρου 9 παρ. 1 και 2 Ν. 4706/2002 και του ακόμη ισχύοντος μέχρι και τις 16.07.2021 άρθρου 4 Ν. 3016/2002 από τα προτεινόμενα προς εκλογή ως ανεξάρτητα μη εκτελεστικά μέλη, των κάτωθι αναφερόμενων ως τέτοιων μελών του, τη μη συνδρομή ασυμβιβάστου, σύμφωνα με το άρθρο 3 παρ. 4 Ν. 4706/2002 και την εν γένει νομιμότητα της σύνθεσης αυτού σύμφωνα με το νέο Ν. 4706/2020 σύμφωνα με τα άρθρα 3 και 5 Ν. 4706/2020, το οποίο έχει ως εξής:

|  |  |
| --- | --- |
| 1. Ιωάννης Παΐρης του Εμμανουήλ | […] |
| 2. Δωρίς Παΐρη του Δημητρίου | […] |
| 3. Εμμανουήλ Παΐρης του Αναστασίου | […] |
| 4. Δημήτριος Καπονικολός του Ανδρέα | […] |
| 5. Παναγιώτης Ζωγράφος του Δημητρίου | […] |
| 6. Γιαμάλογλου Γεώργιος του Γρηγορίου | […] |

Επιπροσθέτως, η Γενική Συνέλευση, με τα ίδια ως άνω ποσοστά απαρτίας και πλειοψηφίας, όρισε ως ανεξάρτητα μη εκτελεστικά μέλη του Διοικητικού Συμβουλίου, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος, μέχρι και τις 16.07.2021, άρθρου 4 του ν. 3016/2002, τους κ.κ.:

1. Παναγιώτη Ζωγράφο του Δημητρίου και

2. Δημήτριο Καπονικολό του Ανδρέα,

καθώς, δυνάμει των ως άνω εισηγήσεων, διαπίστωσε ότι ουδείς εξ αυτών, κατά τον ορισμό και κατά τη διάρκεια της θητείας του, κατέχει άμεσα ή έμμεσα ποσοστό δικαιωμάτων ψήφου μεγαλύτερο του 0,5% του μετοχικού κεφαλαίου της Εταιρίας και καθένας εξ αυτών είναι απαλλαγμένος από οικονομικές, επιχειρηματικές, οικογενειακές ή άλλου είδους σχέσεις εξάρτησης, οι οποίες μπορούν να επηρεάσουν τις αποφάσεις του και την ανεξάρτητη και αντικειμενική κρίση του και παράλληλα, ουδείς εξ αυτών:

α) Λαμβάνει οποιαδήποτε σημαντική αμοιβή ή παροχή από την Εταιρία, ή από συνδεδεμένη με αυτήν εταιρεία, ούτε συμμετέχει σε σύστημα δικαιωμάτων προαίρεσης για την αγορά μετοχών ούτε σε οποιοδήποτε άλλο σύστημα αμοιβής ή παροχών συνδεόμενο με την απόδοση, πλην της αμοιβής για τη συμμετοχή του στο Διοικητικό Συμβούλιο ή σε επιτροπές του, ούτε στην είσπραξη πάγιων παροχών στο πλαίσιο συνταξιοδοτικού συστήματος, συμπεριλαμβανόμενων των ετεροχρονισμένων παροχών, για προηγούμενες υπηρεσίες προς την Εταιρία.

β) Ούτε ο ίδιος, ούτε πρόσωπο, που έχει στενούς δεσμούς με αυτό, διατηρεί ή διατηρούσε επιχειρηματική σχέση κατά τα τελευταία τρία (3) οικονομικά έτη πριν από το διορισμό του με:

βα) την Εταιρεία ή

ββ) συνδεδεμένο με την Εταιρία πρόσωπο ή

βγ) μέτοχο που κατέχει άμεσα ή έμμεσα ποσοστό συμμετοχής ίσο ή μεγαλύτερο του δέκα τοις εκατό (10%) του μετοχικού κεφαλαίου της Εταιρίας κατά τα τελευταία τρία (3) οικονομικά έτη πριν από τον διορισμό του, ή συνδεδεμένης με αυτή εταιρείας, εφόσον η σχέση αυτή επηρεάζει ή μπορεί να επηρεάσει την επιχειρηματική δραστηριότητα είτε της Εταιρίας είτε του προσώπου της παρ. 1 ή του προσώπου που έχει στενούς δεσμούς με αυτό.

γ) Ούτε ο ίδιος, ούτε πρόσωπο, που έχει στενούς δεσμούς με αυτό:

γα) έχει διατελέσει μέλος του Διοικητικού Συμβουλίου της Εταιρίας ή συνδεδεμένης με αυτήν εταιρείας για περισσότερο από εννέα (9) οικονομικά έτη αθροιστικά κατά τον χρόνο εκλογής του,

γβ) έχει διατελέσει διευθυντικό στέλεχος ή διατηρούσε σχέση εργασίας ή έργου ή υπηρεσιών ή έμμισθης εντολής με την Εταιρεία ή με συνδεδεμένη με αυτήν εταιρεία κατά το χρονικό διάστημα των τελευταίων τριών (3) οικονομικών ετών πριν από τον ορισμό του,

γγ) έχει συγγένεια μέχρι δεύτερου βαθμού εξ αίματος ή εξ αγχιστείας, ή είναι σύζυγος ή σύντροφος που εξομοιώνεται με σύζυγο, μέλους του Διοικητικού Συμβουλίου ή ανώτατου διευθυντικού στελέχους ή μετόχου, με ποσοστό συμμετοχής ίσο ή ανώτερο από δέκα τοις εκατό (10%) του μετοχικού κεφαλαίου της Εταιρείας ή συνδεδεμένης με αυτήν εταιρείας,

γδ) έχει διοριστεί από ορισμένο μέτοχο της Εταιρείας, σύμφωνα με το καταστατικό, όπως προβλέπεται στο άρθρο 79 του ν. 4548/2018,

γε) εκπροσωπεί μετόχους που κατέχουν άμεσα ή έμμεσα ποσοστό ίσο ή ανώτερο από πέντε τοις εκατό (5%) των δικαιωμάτων ψήφου στη γενική συνέλευση των μετόχων της Εταιρείας κατά τη διάρκεια της θητείας του, χωρίς γραπτές οδηγίες,

γστ) έχει διενεργήσει υποχρεωτικό έλεγχο στην Εταιρεία ή σε συνδεδεμένη με αυτή εταιρεία, είτε μέσω επιχείρησης είτε ο ίδιος είτε συγγενής του μέχρι δεύτερου βαθμού εξ αίματος ή εξ αγχιστείας είτε σύζυγος αυτού, κατά τα τελευταία τρία (3) οικονομικά έτη πριν από τον διορισμό του,

γζ) είναι εκτελεστικό μέλος σε άλλη εταιρεία, στο Διοικητικό Συμβούλιο της οποίας συμμετέχει εκτελεστικό μέλος της Εταιρείας ως μη εκτελεστικό μέλος.

**Θέμα 11ο: Εκλογή νέας Επιτροπής Ελέγχου, σύμφωνα με το άρθρο 44 Ν. 4449/2017.**

Η Πρόεδρος της Γενικής Συνέλευσης υπενθύμισε σε αυτήν, ότι πριν από την παρούσα συνεδρίαση της Γενικής Συνέλευσης, η κα Μαρία Αποστολίδη, την οποία το Διοικητικό Συμβούλιο είχε προτείνει ως υποψήφιο μέλος του Διοικητικού Συμβουλίου και της Επιτροπής Ελέγχου, ενημέρωσε την Εταιρία, ότι τελικώς δεν θα μπορέσει να αναλάβει τα καθήκοντά της ως μέλους του Διοικητικού Συμβουλίου και της Επιτροπής Ελέγχου. Εκ του λόγου αυτού, ο Προέδρος του Διοικητικού Συμβουλίου, αναζήτησε έτερο υποψήφιο ανεξάρτητο μη εκτελεστικό μέλος για την Επιτροπή Ελέγχου, αντί της Κας Αποστολίδη και άμεσα στράφηκε επίσης στον κ. Δημήτριο Καπονικολό, η καταλληλότητα και η ανεξαρτησία του οποίου εξετάσθηκε ευθύς αμέσως από το Διοικητικό Συμβούλιο, το οποίο αποφάνθηκε υπέρ της εισήγησης του ορισμού του ως μέλους της Επιτροπής Ελέγχου, καθώς όπως προέκυψε από τον διενεργηθέντα έλεγχο που έγινε, αυτός είναι ανεξάρτητος από την Εταιρία, σύμφωνα με τις διατάξεις του άρθρου 9 παρ. 1 και 2 Ν. 4706/2020 και του ακόμη σήμερα ισχύοντος άρθρου 4 Ν. 3016/2002 και πληροί τις προϋποθέσεις του άρθρου 44 παρ. 1 Ν. 4449/2017.

Η Πρόεδρος της Γενικής Συνέλευσης, αναφερομένη στη σχετική εισήγηση του Διοικητικού συμβουλίου, προτείνει προς αυτήν την εκλογή νέας Επιτροπής Ελέγχου, σύμφωνα με το άρθρο Ν. 4449/2017, η οποία θα αποτελεί τριμελή ανεξάρτητη (μεικτή) επιτροπή, υπό την έννοια του άρθρου 44 παρ. 1(αβ) Ν. 4449/2017, αποτελούμενη από ένα (1) τρίτο πρόσωπο ανεξάρτητο από την Εταιρεία, υπό την έννοια των διατάξεων του άρθρου 9 παρ. 1 και 2 Ν. 4706/2002 και του ακόμη ισχύοντος άρθρου 4 Ν. 3016/2002, και δύο (2) ανεξάρτητα μη εκτελεστικά μέλη του Διοικητικού Συμβουλίου, ομοίως υπό την έννοια των διατάξεων του άρθρου 9 παρ. 1 και 2 Ν. 4706/2002 και του ακόμη ισχύοντος άρθρου 4 Ν. 3016/2002, που να πληροί τις διατάξεις του άρθρου 44 παρ. 1 Ν. 4449/2017 και με θητεία τετραετή, ήτοι μέχρι τις 02.07.2025, δυνάμενη να παραταθεί αυτόματα μέχρι τη λήξη της προθεσμίας, εντός της οποίας πρέπει να συνέλθει η αμέσως επόμενη Τακτική Γενική Συνέλευση του έτους 2025 και μέχρι τη λήψη της σχετικής απόφασης.

Προτείνει δε ως μέλη αυτής τους κ.κ. Παναγιώτη Ζωγράφο του Δημητρίου, ανεξάρτητο μη εκτελεστικό μέλος του Διοικητικού Συμβουλίου, Δημήτριο Καπονικολό του Ανδρέα, ανεξάρτητο μη εκτελεστικό μέλος του Διοικητικού Συμβουλίου, και Ιωάννη Αρκουλή του Μιχαήλ, τρίτο πρόσωπο και ανεξάρτητο από την Εταιρεία, υπό την έννοια των διατάξεων του άρθρου 9 παρ. 1 και 2 Ν. 4706/2002 και του ακόμη ισχύοντος άρθρου 4 Ν. 3016/2002, αφού σημείωσε ότι πληρούν τις προϋποθέσεις του άρθρου 44 παρ. 1 Ν. 4449/2017 και τα κριτήρια καταλληλότητας της Πολιτικής Καταλληλότητας.

Ειδικότερα, αναφορικά με την ανεξαρτησία αυτών, οι κ.κ. Παναγιώτης Ζωγράφος και Δημήτιου Καπονικολός, έχουν ορισθεί ως τέτοιοι από την παρούσα Γενική Συνέλευση, αφού διαπιστώθηκε κατά τα παραπάνω εκτεθέντα στο πλαίσιο της 10ου θέματος της ημερήσιας διάταξης, ότι πληρούν τα κριτήρια ανεξαρτησίας του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002.

Κατά τα λοιπά, η Πρόεδρος της Γενικής Συνέλευσης, ομοίως αναφερόμενη στις παραπάνω εισηγήσεις του Διοικητικού Συμβουλίου και της Επιτροπής Αποδοχών και Υποψηφιοτήτων, αναφέρει πως για όλα εκ των προτεινόμενων μελών της Επιτροπής Ελέγχου, έχει ελεγχθεί και έχει διαπιστωθεί, με βάση και τα βιογραφικά τους σημειώματα, ότι έχουν επαρκή γνώση του τομέα στον οποίο δραστηριοποιείται η Εταιρία, ήτοι του τομέα της βιομηχανικής παραγωγής και δη πλαστικών και συσκευασίας, καθώς και του υπερκλάδου στον οποίον ανήκει η Εταιρεία στο Χρηματιστήριο Αθηνών και συγκεκριμένα εκείνον «Βιομηχανικά Προϊόντα & Υπηρεσίες / Υλικά Συσκευασίας». Ιδίως δε για τον κ. Αρκουλή, έχει διαπιστωθεί ότι διαθέτει επαρκή γνώση στην ελεγκτική και λογιστική, καθώς είναι κάτοχος άδειας Ορκωτού Ελεγκτή από το 2012 και έχει εργαστεί πολλές Ελεγκτικές εταιρίες.

Η Γενική Συνέλευση, κατόπιν των ως άνω εισηγήσεων, της διαλογικής συζήτησης και της νόμιμης ψηφοφορίας που ακολούθησε, με ψήφους 2.657.840, ήτοι με ποσοστό 53,46% του συνόλου των μετοχών και δικαιωμάτων ψήφου της Εταιρίας και με πλειοψηφία 100% εκπροσωπούμενων μετοχών και με αποχή 0% εκπροσωπούμενων μετοχών από την ψηφοφορία, εξέλεξε νέα τριμελή Επιτροπή Ελέγχου, η οποία θα αποτελεί τριμελή ανεξάρτητη (μεικτή) επιτροπή, υπό την έννοια του άρθρου 44 παρ. 1(αβ) Ν. 4449/2017, αποτελούμενη από ένα (1) τρίτο πρόσωπο ανεξάρτητο από την Εταιρεία, υπό την έννοια των διατάξεων του άρθρου 9 παρ. 1 και 2 Ν. 4706/2002 και του ακόμη ισχύοντος άρθρου 4 Ν. 3016/2002, και δύο (2) ανεξάρτητα μη εκτελεστικά μέλη του Διοικητικού Συμβουλίου, ομοίως υπό την έννοια των διατάξεων του άρθρου 9 παρ. 1 και 2 Ν. 4706/2002 και του ακόμη ισχύοντος άρθρου 4 Ν. 3016/2002, που πληροί τις διατάξεις του άρθρου 44 παρ. 1 Ν. 4449/2017 και με θητεία τετραετή, ήτοι μέχρι τις 02.07.2025, δυνάμενη να παραταθεί αυτόματα μέχρι τη λήξη της προθεσμίας, εντός της οποίας πρέπει να συνέλθει η αμέσως επόμενη Τακτική Γενική Συνέλευση του έτους 2025 και μέχρι τη λήψη της σχετικής απόφασης.

Όρισε δε η Γενική Συνέλευση, δυνάμει της ίδιας ως άνω ψηφοφορίας, τα μέλη αυτής, κατ’ άρθρο 44 παρ. 1 (γ) Ν. 4449/2017, ως εξής:

1. Ιωάννης Αρκουλής του Μιχαήλ και της [\*], Ορκωτός Ελεγκτής – Λογιστής, που γεννήθηκε το [..] στην [..], κάτοικος [..], Ελληνικής ιθαγένειας, με Α.Δ.Τ. [..] και Α.Φ.Μ. [..] Δ.Ο.Υ. [..], email [..], τρίτο πρόσωπο, ανεξάρτητο από την Εταιρία, τρίτο πρόσωπο ανεξάρτητο από την Εταιρεία, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/02002,
2. Παναγιώτης Ζωγράφος του Δημητρίου και της [\*], Συνταξιούχος τραπεζικός υπάλληλος, που γεννήθηκε το [..] στην [..], κάτοικος [..], Ελληνικής ιθαγένειας, με Α.Δ.Τ. [..] και Α.Φ.Μ. [..] Δ.Ο.Υ. [..], email [..], τρίτο πρόσωπο, ανεξάρτητο από την Εταιρία, Ανεξάρτητο Μη Εκτελεστικό Μέλος του Διοικητικού Συμβουλίου,
3. Δημήτριος Καπονικολός του Ανδρέα και της [\*], Λογιστής που γεννήθηκε το [..] στην [..], κάτοικος [..], Ελληνικής ιθαγένειας, με Α.Δ.Τ. [..] και Α.Φ.Μ. [..] Δ.Ο.Υ. [..], email [..], τρίτο πρόσωπο, ανεξάρτητο από την Εταιρία, Ανεξάρτητο Μη Εκτελεστικό Μέλος του Διοικητικού Συμβουλίου,

Τούτο δε, αφού διαπιστώθηκαν, κατόπιν και των παραπάνω εισηγήσεων, τα εξής:

* Ότι όλα τα ως άνω μέλη της νέας Επιτροπής Ελέγχου, έχουν επαρκή γνώση του τομέα στον οποίο δραστηριοποιείται η Εταιρία, ήτοι του τομέα της βιομηχανικής παραγωγής και δη πλαστικών και συσκευασίας, καθώς και του υπερκλάδου στον οποίον ανήκει η Εταιρεία στο Χρηματιστήριο Αθηνών και συγκεκριμένα εκείνον «Βιομηχανικά Προϊόντα & Υπηρεσίες / Υλικά Συσκευασίας»

Συγκεκριμένα:

* + Για τον κ. Ιωάννη Αρκουλή, διαπιστώθηκε ότι διαθέτει την παραπάνω επαρκή γνώση του τομέα στον οποίο δραστηριοποιείται η Εταιρία, καθώς μέσα από το ελεγκτικό του έργο έχει έρθει σε επαφή με πολυάριθμες εταιρίες παρεμφερούς αντικειμένου με αυτό στο οποίο δραστηριοποιείται η Εταιρεία, ήτοι του τομέα της βιομηχανικής παραγωγής και δη πλαστικών και συσκευασίας, έχοντας έτσι αποκτήσει επαρκή εμπειρία και γνώση επί αυτού.
  + Για τον κ. Παναγιώτη Ζωγράφο, διαπιστώθηκε ότι διαθέτει την παραπάνω επαρκή γνώση του τομέα στον οποίο δραστηριοποιείται η Εταιρία, καθώς μέσα από την πολυετή εμπειρία του ως διευθυντής τράπεζας έχει έρθει σε επαφή με εταιρίες παρεμφερούς αντικειμένου, είτε ως επενδυτικός σύμβουλος αυτών, είτε ως υπεύθυνος έγκρισης δανειοδοτικών ή άλλων χρηματοδοτικών προγραμμάτων προς αυτές,.
  + Για τον κ. Δημήτριο Καπονικολό, διαπιστώθηκε ότι διαθέτει την παραπάνω επαρκή γνώση του τομέα στον οποίο δραστηριοποιείται η Εταιρία, καθώς ως Λογιστής έχει εργαστεί σε εταιρίες με παρεμφερές αντικείμενο με αυτό στο οποίο δραστηριοποιείται η εταιρία
* Ιδίως δε για τον κ. Αρκουλή, έχει διαπιστωθεί ότι διαθέτει επαρκή γνώση στην ελεγκτική και λογιστική, καθώς είναι κάτοχος άδειας Ορκωτού Ελεγκτή από το 2012 και έχει εργαστεί πολλές Ελεγκτικές εταιρίες.
* Ότι οι κ.κ. Δημήτριος Καπονικολός και Παναγιώτης Ζωγράφος, έχουν ήδη ορισθεί, στο πλαίσιο του 10ου θέματος της ημερήσιας διάταξης, ως ανεξάρτητα μη εκτελεστικά μέλη του Διοικητικού Συμβουλίου, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002, αφού διαπιστώθηκε η κατά τα παραπάνω ανεξαρτησία τους.
* Ότι ο κ. Ιωάννης Αρκουλής είναι ανεξάρτητος από την Εταιρία, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002, καθώς διαπιστώθηκε ότι, κατά τον ορισμό και κατά τη διάρκεια της θητείας του, δεν κατέχει άμεσα ή έμμεσα ποσοστό δικαιωμάτων ψήφου μεγαλύτερο του 0,5% του μετοχικού κεφαλαίου της Εταιρίας και ότι είναι απαλλαγμένος από οικονομικές, επιχειρηματικές, οικογενειακές ή άλλου είδους σχέσεις εξάρτησης, οι οποίες μπορούν να επηρεάσουν τις αποφάσεις του και την ανεξάρτητη και αντικειμενική κρίση του και παράλληλα, ότι:

α) Δεν λαμβάνει οποιαδήποτε σημαντική αμοιβή ή παροχή από την Εταιρία, ή από συνδεδεμένη με αυτήν εταιρεία, ούτε συμμετέχει σε σύστημα δικαιωμάτων προαίρεσης για την αγορά μετοχών ούτε σε οποιοδήποτε άλλο σύστημα αμοιβής ή παροχών συνδεόμενο με την απόδοση, πλην της αμοιβής για τη συμμετοχή του στο Διοικητικό Συμβούλιο ή σε επιτροπές του, ούτε στην είσπραξη πάγιων παροχών στο πλαίσιο συνταξιοδοτικού συστήματος, συμπεριλαμβανόμενων των ετεροχρονισμένων παροχών, για προηγούμενες υπηρεσίες προς την Εταιρία.

β) Ούτε ο ίδιος, ούτε πρόσωπο, που έχει στενούς δεσμούς με αυτό, διατηρεί ή διατηρούσε επιχειρηματική σχέση κατά τα τελευταία τρία (3) οικονομικά έτη πριν από το διορισμό του με:

βα) την Εταιρεία ή

ββ) συνδεδεμένο με την Εταιρία πρόσωπο ή

βγ) μέτοχο που κατέχει άμεσα ή έμμεσα ποσοστό συμμετοχής ίσο ή μεγαλύτερο του δέκα τοις εκατό (10%) του μετοχικού κεφαλαίου της Εταιρίας κατά τα τελευταία τρία (3) οικονομικά έτη πριν από τον διορισμό του, ή συνδεδεμένης με αυτή εταιρείας, εφόσον η σχέση αυτή επηρεάζει ή μπορεί να επηρεάσει την επιχειρηματική δραστηριότητα είτε της Εταιρίας είτε του προσώπου της παρ. 1 ή του προσώπου που έχει στενούς δεσμούς με αυτό.

γ) Ούτε ο ίδιος, ούτε πρόσωπο, που έχει στενούς δεσμούς με αυτό:

γα) έχει διατελέσει μέλος του Διοικητικού Συμβουλίου της Εταιρίας ή συνδεδεμένης με αυτήν εταιρείας για περισσότερο από εννέα (9) οικονομικά έτη αθροιστικά κατά τον χρόνο εκλογής του,

γβ) έχει διατελέσει διευθυντικό στέλεχος ή διατηρούσε σχέση εργασίας ή έργου ή υπηρεσιών ή έμμισθης εντολής με την Εταιρεία ή με συνδεδεμένη με αυτήν εταιρεία κατά το χρονικό διάστημα των τελευταίων τριών (3) οικονομικών ετών πριν από τον ορισμό του,

γγ) έχει συγγένεια μέχρι δεύτερου βαθμού εξ αίματος ή εξ αγχιστείας, ή είναι σύζυγος ή σύντροφος που εξομοιώνεται με σύζυγο, μέλους του Διοικητικού Συμβουλίου ή ανώτατου διευθυντικού στελέχους ή μετόχου, με ποσοστό συμμετοχής ίσο ή ανώτερο από δέκα τοις εκατό (10%) του μετοχικού κεφαλαίου της Εταιρείας ή συνδεδεμένης με αυτήν εταιρείας,

γδ) έχει διοριστεί από ορισμένο μέτοχο της Εταιρείας, σύμφωνα με το καταστατικό, όπως προβλέπεται στο άρθρο 79 του ν. 4548/2018,

γε) εκπροσωπεί μετόχους που κατέχουν άμεσα ή έμμεσα ποσοστό ίσο ή ανώτερο από πέντε τοις εκατό (5%) των δικαιωμάτων ψήφου στη γενική συνέλευση των μετόχων της Εταιρείας κατά τη διάρκεια της θητείας του, χωρίς γραπτές οδηγίες,

γστ) έχει διενεργήσει υποχρεωτικό έλεγχο στην Εταιρεία ή σε συνδεδεμένη με αυτή εταιρεία, είτε μέσω επιχείρησης είτε ο ίδιος είτε συγγενής του μέχρι δεύτερου βαθμού εξ αίματος ή εξ αγχιστείας είτε σύζυγος αυτού, κατά τα τελευταία τρία (3) οικονομικά έτη πριν από τον διορισμό του,

γζ) είναι εκτελεστικό μέλος σε άλλη εταιρεία, στο Διοικητικό Συμβούλιο της οποίας συμμετέχει εκτελεστικό μέλος της Εταιρείας ως μη εκτελεστικό μέλος.

* Ότι συνέπεια των παραπάνω η νεοεκλεγείσα Επιτροπή Ελέγχου έχει νόμιμη σύνθεση με βάση το άρθρο 44 παρ. 1 Ν. 4449/2017.

Ο Πρόεδρος της Επιτροπής Ελέγχου θα εκλεγεί από τα μέλη της κατά τη συνεδρίασή της για συγκρότηση σε σώμα και θα έχει την ιδιότητα του ανεξάρτητου, κατά την έννοια των σχετικών διατάξεων του Ν. 4449/2017, του άρθρου 9 Ν. 4706/2020 και του άρθρου 4 Ν. 3016/2002.

**Θέμα 12ο: Λοιπά θέματα και ανακοινώσεις.**

Δεν υπάρχουν λοιπά θέματα και ανακοινώσεις.

Μετά τη συζήτηση και λήψη αποφάσεων επί όλων των θεμάτων της Ημερησίας Διάταξης, και μη υπάρχοντος άλλου θέματος προς συζήτηση, η Πρόεδρος της Γενικής Συνέλευσης κηρύσσει τη λήξη των εργασιών αυτής.

Σε πίστωση των ανωτέρω συντάχθηκε το πρακτικό αυτό, το οποίο υπογράφεται από τον Πρόεδρο και τη Γραμματέα της Γενικής Συνελεύσεως, ως ακολούθως:

**Η Πρόεδρος Η Γραμματέας**

**Δωρίς Παΐρη Σοφία Χριστοπούλου**